Euippos (syn Thestia)

Euippos (Euippos) je v gréckej mytológii syn aitólskeho kráľa Thestia a jeho manželky Eurythemidy.Apollodoros, Bibliotheca, 1,7,10.

Euippos bol synom aitólskeho kráľa Thestia a bratom Lédy, Althaie, Hypermnéstry, Ifikla, Pléxippa a Eurypyla.

Euippos sa na pozvanie MeleagraOvidius, Metamorphoses, 8,300. spolu s ďalšími slávnymi gréckymi hrdinami zúčastnil na love kalydónskeho diviaka, ktorého do Kalydónu poslala za trest urazená bohyňa Artemis za to, že jej Meleagrov otec, kalydónsky kráľ Oineus nepriniesol ďakovnú obeť za úrodu.Ovidius, Metamorphoses, 8,262-280. Obrovský diviak potom v krajine ničil úrodu, zabíjal dobytok i ľudí.Ovidius, Metamorphoses, 8,281-300. 

Ako sa dalo predpokladať lov bol veľmi ťažký a nebezpečný. Pre všetkých hrdinov to však bola výzva, aby sa mohli zabitím strašného zvieraťa presláviť. Boj s diviakom trval dlho, mnohí boli pri love zranení a lovec Ankaios dokonca smrteľne zranený, až sa ho nakoniec podarilo zasiahnuť šípom Atalante, jedinej žene, ktorá sa na love zúčastnila.Ovidius, Metamorphoses, 8,380-390. Celého doráňaného ho potom dorazil kopijou Meleagros. Radosť z úspešného lovu bola veľká, ale po chvíli ho prevýšila hádka o tom, že ktorý z nich si zaslúži trofej diviaka.Ovidius, Metamorphoses, 8,425-444. Podľa antického autora Apollodora z Atén aj jeho brat Ifiklos zranil diviaka a po hádke, ktorá vyústila do hromadnej bitky, Meleagros Euippa a jeho bratov zabil a kožu diviaka dal Atalante.Apollodoros, Bibliotheca, 1,8,3.  

 Referencie a bibliografia 

Kategória:Postavy gréckej mytológie